A cikk emailben történő elküldéséhez kattintson ide, vagy másolja le és küldje el ezt a linket: https://demokrata.hu/magyarorszag/megteltek-a-hajlektalanszallok-de-befogadjak-a-raszorulokat-93066/
A hajléktalanokat ellátó intézmények kihasználtsága elérte, illetve meg is haladta a száz százalékot, de továbbra is befogadnak minden veszélyeztetett helyzetben lévőt – mondta Lőrincz Norbert, a Hajléktalanokért Közalapítvány (HKA) kuratóriumának elnöke szombaton az MTI-nek.
A rendkívüli hidegben az éjszakai menedékhelyekre és a nappali melegedőkbe is mindenkit beengednek, aki be kíván menni – hangsúlyozta.
Az utcai szolgálatok rendszeresen, néhány óránként felkeresik azokat, akik saját akaratukból mégis kint maradnak, és amikor esetleg a kihűlés határára jutnak, beviszik őket valamelyik szállóra vagy mentőt hívnak. Országos szinten 83 utcai szolgálat működik – közölte.
Kapcsolódó témák: fagy hajléktalan